આ અંગે મળતી માહિતી અનુસાર મુનીરાબેન રસીદ મુલ્તાની (રહે,ગુલિસ્તાન એપાર્ટમેંટ વ્હોરવાડ મોટા બજાર નવસારી) નાઓની બારડોલીના આશિયાનાનગરમાં ડ્રીમ આર્કેડમાં દુકાન નંબર-1 આવેલી છે. આ ઉપરાંત તેમની પાસે બારડોલી માછીવાડ પારસી ગલીમાં મિલકત નંબર 6007,6008,6009,6010,6011,6036,6037 આવેલી છે. મુનીરાબેને આ દુકાન પૈકી ડ્રીમ આર્કેડમાં આવેલ દુકાન ઇમરાન સફી સૈયદને ભાડે આપી હતી. ત્યારબાદ મુનીરાબેન બેંગલોર ખાતે રહેવા જતાં રહ્યા હતા. ત્યારે મુનીરાબેનની જાણ બહાર ખોટો એગ્રીમેન્ટ બનાવી ઈમરાન સફી સૈયદ(રહે,આશિયાના નગર,બારડોલી) નાઓએ આ દુકાન સૈઇદભાઈ કોઠારી તેમજ ઐયુબભાઈ મેમણને મુનીરાબેનની જાણ બહાર વેચી નાંખી હતી. આ ઉપરાંત ઇમરાને અન્ય સાત મિલકતમાં પણ ગેરકાયદેસર પ્રવેશ કરી તેની પર કબ્જો કરી લીધો હતો. તેની કમ્પાઉન્ડ વોલ તોડી નાંખી હતી બનાવ અંગે બારડોલી પોલીસ સ્ટેશનમાં ફરિયાદ નોંધાવતાં બારડોલી પોલીસે ગુનો નોંધી આગળની તપાસ હાથ ધરી છે.